CELEX: 62016TN0278
Language: et
Date: 2016-05-31 00:00:00
Title: Kohtuasi T-278/16: 31. mail 2016 esitatud hagi – Atlas Copco Airpower ja Atlas Copco versus komisjon

1.8.2016   
            
            
               ET
            
            
               Euroopa Liidu Teataja
            
            
               C 279/34
            
         31. mail 2016 esitatud hagi – Atlas Copco Airpower ja Atlas Copco versus komisjon
   (Kohtuasi T-278/16)
   (2016/C 279/49)
   Kohtumenetluse keel: inglise
   
      Pooled
   
   
      Hagejad: Atlas Copco Airpower (Antwerpen, Belgia) ja Atlas Copco AB (Nacka, Rootsi) (esindajad: A. von Bonin, A. Haelterman ja O. Brouwer)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Komisjoni 11. jaanuari 2016. aasta otsus ülemäärase kasumi vabastuse riigiabi kava SA.37667 (2015/C) (ex 2015/NN) kohta;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad neli väidet.
   
               1.
            
            
               Esimese väite kohaselt on tegemist õigusliku vea ja ilmse hindamisveaga väidetava riigiabi meetme identifitseerimisel ja selle liigitamisel abikavaks nõukogu 13. juuli 2015. aasta määruse nr 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks, artikli 1 punkti d ning ELTL artikli 107 tähenduses.
            
         
               2.
            
            
               Teise väite kohaselt on ülemäärase kasumi kohandamise süsteemi riigiabina käsitamisel tegemist õigusliku veaga ja ELTL artikli 107 lõike 1 väära kohaldamisega.
            
         
               3.
            
            
               Kolmanda väite kohaselt on tegemist ilmse hindamisveaga väidetavast abist kasusaajate identifitseerimisel, vastuoluga rahvusvaheliste kontsernide kasusaajateks lugemisel ja seaduslikkuse põhimõtte ning nõukogu 13. juuli 2015. aasta määruse nr 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks, artikli 16 lõike 1 rikkumisega.
            
         
               4.
            
            
               Neljanda väite kohaselt on tegemist õiguskindluse, õiguspärase ootuse kaitse ja hea halduse põhimõtete rikkumisega.